Hammer to Fall
„Hammer to Fall“ — ბრიტანული როკ-ჯგუფ Queen-ის სიმღერა და სინგლი 1984 წლის ალბომიდან The Works. მისი ავტორია ბრაიან მეი. სინგლი გამოიცა 7" და 12" ფორმატებში. ეს იყო ალბომის მეოთხე და უკანასკნელი სინგლი, მიუხედავად იმისა, რომ ალბომთან შედარებით იგი 30 წამით მცირეა. სინგლის გარეკანის სახით გამოიყენება რამდენიმე ვარიანტი. საკონცერტო ფოტოსურათის მქონე ვერსია ამჟამად საკოლექციო იშვიათობას წარმოადგენს. სამხრეთ ამერიკის ჩარტში სიმღერამ #3 პოზიციამდე მიაღწია, ხოლო ბრიტანეთში #13 იყო. იგი ჟღერს ფილმის „მთიელი“ ერთ-ერთ სცენაში. „Hammer to Fall“ ჯგუფი კონცერტებზე ასრულებდა და დაუკრა Live Aid-ზე, 1985 წელს. იგი შეტანილი იყო ტურნეების The Works Tour და The Magic Tour პროგრამაშიც. სიმღერის სრული ვერსია წარმოდგენილია კომპილაციაში Queen Rocks, ხოლო სინგლის ვარიანტი – Greatest Hits II-ზე და Classic Queen-ზე.